text stringlengths 4 210 |
|---|
imilimo yonse ii nga yapwa kwimya iliba no kuliteka pa mpela ya mumposempose uko akakile akamuti |
aisapisha pakati ke liba no bulyo bwaikalila pakati umumposempose wapalamisha ku iliba autinta waisafumina na pa mpela ye liba |
ashimpa na namumpanda epo aisapisha umumposempose |
iliba lyaisa shintilila pa mumposempose epo lyasama |
aupomba na kuli namumpanda akaka no kukaka ninshi ateya capwa |
bonse kuti baleteya ifyo fine mu ncende monse balelengula amendo atemwa imishita |
kuti bateya fye ayengi mpaka banaka kano fye ninshi ubukungilo nga bwapwa elyo balabwelela ku mushi |
ubushiku impuku nayo yebele kanje ndafwaya ifyakulya ku nse insala itwipaya na bana |
insala ni ndiminwa te mpulilwa |
umulume wa mpuku nao alaeba umukashi ati |
enda nkutwale mwandi pantu nomba kwatalala ifilwani fyacepako kusuka twatolako akesholo twaisamyangula na bana batila tailya watensha kanwa |
kuti fye cilya shafumina panse shaumfwa ubwema bwa ku bukungilo bwaletela |
kwaba nomba kufwaya ico canunkila mu musango uyo |
bwangubwangu kurnona imo yacincila no kucincila yebele kanje mbule nine uleke tusende |
yaingila na mu iliba yatendeka ukuputula umumposempose |
nomba nga yaputula iliba nalyo kufutuka pantu apakushanshisha pabula kufwanta ne mpuku ku mutwe atemwa pakati |
ilya ishele kunse yena kufulumuka yaya atemwa yaya ilafwaya ifilyo kumbi yasha iibiye naifwantwa no kufwa naifwa |
nga cakuti iliba talyateyelwe bwino kuti shasendamo fye ubulyo shaya no kuya |
ulucelo ku maca abene ba maliba nabema abasendamishe balebakuntila na ku fiibi baima batungana no mulongo ukuya ku kulengula |
pa nshita ii tabali na kushana iyo kuti pe liba lya munabo onse kano basangwepo bamone nga aipaya atemwa iyo bamupembela pakuti ateye cipyacipya |
ifyo fine balengula yonse yapwa balabwelela na ku mushi |
mu nshila balependa nefyo bepeye |
kwena teti bashuke bonse umo bapelele bamo kuti baipaya bambi bena babwelamo fye |
lelo na bashipeye bene balasekela pantu kuti tabalafika ku mushi abanabo abepeye ishingi babapelako nelyo ukwisalyako pa musumba wa bwali |
nga bafisha ku mushi kuti bababako amasako elyo batumbula bapela na bafyashi babo babepikila |
abakalamba te bengi abafukila ukulya impuku sha mapanga na basoolo na mafutu |
kanshi ni bacibinda bene e bailemena muli ubu bubamfi |
utupuku twa musango uyu tabashamo muto |
nga cakuti ku baleipika umo alaba ashamo umuto kuti bamuseka nganshi kabili abengi teti balyemo |
ku lubemba abanakashi tabalya mpuku nelyo kaice sana kuti bakalesha abati umwanakashi tafwile kulalya twa lubabo |
pa kuteya kwimya iliba no kubula kanamupilikisho bakapisha mu isamba mukati ke liba no kwisakapisha mu mamfyatikanya yakwa namumpanda |
batinta no lushishi ulo bakosele umumponsemponse ulukakilwe kuli kanamupilikisho |
baisapisha mu isamba lyakwa namumpanda batola kanamunsanki |
baisa kafyantika na mukati ke liba bateya kwati lukose iliba nomba lyashala naliminina |
amaliba yonse kucita ifyo fine |
nga bateya yapwa na pa mubansa bafumyapo utumuti tusankabelepo no tufyani tonse bali no kuya ku kufwaya ubukungilo |
ubukungilo bwa kubika mu maliba nga bateya bwingi kabili bwa misango misango |
kwena bali no kusobola ukulingana no buliwa ku tuni tuwila mu ncende ilya basebele umubansa ubo twatemwa ukulya |
napo nga male nalimo kalundwe nelyo inkumwa nelyo bulunga |
nomba nga cakuti inkumwa no bulunga efyo batemwa ukubikamo bali no kuyafifwaya konse uko fili nelyo akulepa shani |
bali no kuya mu kufwaya amafwasa ayabamo inkumwa ne finsoma fya bulunga |
inkumwa no bulunga bakuntila mu maliba elyo tunakapelele tuleima nga twaimina mu mulu utuni epakumona twalawa na pa maliba |
limbi balakosha umulilo babikapo na mabuula ayengi e pakuti icushi cifule utuni e pa kwisa bwangu |
pantu utuni twatemwa ukulepya umulilo pa kuti tulekolako utupaso utulebutuka umulilo |
kanshi nga twamona icushi twasubila ukuti kuli utupaso nakaendi twasanga tunakapelele tuleima e pa kuwila pa maliba |
iyi milimo yonse nga yapwa kubuula inkasuna masembe balabwelela na ku mushi |
ninshi ifyo ni nshita ya cungulo nabanaka nganshi na pa kwenda balekolonteka fye ne nsala nayo naibafookola bali fye kumbi kwa nakaenga |
utuni nato pa kumona ifyo filyo fyafula twebele twaipusula nomba kutendeka ukupona pa mubansa ku kulya |
cilya twamona ubukungilo ubwingi mukati ka maliba twalakonkelela |
kuti fye ukwingila mukati kunyanta atemwa ukukumya kuli namunsanki iliba nalyo kufyutuka lyailika na koni |
utwingi kuti twafwantwa mu musango uyo wine amaliba yambi na yalepusa na yashilefutuka nga bayateyele inkonko |
na yakuti yaleshala fye na masako yekayeka akoni akene nakaya |
bacibinda nabo ku mushi uko bali balele fye umutwe ushili tulo |
bambi balelota nabepaya nganshi nabo amaliba yapushile nabakuti tapali nelyo limo ilifutwike |
cilya bwaca ulucelo na kasuba kasansamako panono bonse balongana pamo umo bailile ku kuteya balaya na ku kulengula |
mu nshila balelongola ne filoto bacilota ubushiku uyu ashimika no mubiye nao basuka bapalama na ku mubansa |
nga bapalama kuti baleka icongo epali utuni tumbi epo tuli pa mubansa waleka nato twafwantwa ilyo line bashilafikapo |
batila conde afuta abamwenda umuntu onse ali no kuposa amenso pa maliba yakwe pa kumona ayafutwike na yashifutwike |
ali no kucincila ukumona ifili mu maliba ayafutwike |
cilya akupukula limo amona nalifwanta asosa ati emo ali ni mutengu cipalabuswa yangu ne mwine fibilimo malabi |
abengi balepaya utuni utwingi lelo bamo babwelamo fye na kesholo nakalya |
kabili bali no kusha bateya nakabili basha babikamo ubukungilo na bumbi pakuti bese balengule inshita ya cungulo |
pantu ukulengula bacita imiku ibili ulucelo ne cungulo |
pa kubwelela ku mushi kuti bele balesesa no tuni bepeye limolimo kuti bapelako abanabo abashipeye limbi nabo kuti baisashuka pantu ubutete bulaluka |
ilyo bafisha ku mushi abapalama ku ishiko nabo te pa kucincila bwangubwangu bapoka balawamya no munani bwinobwino |
pakuti ilyo baleisakula umusumba wa bwali usange umunani naupya kale |
limbi kuti balekanika mpaka twafula baisanailapo akabwali ka male bakatwala na pa nsaka pakuti bashikulubantu bayesalilapo amano |
we mwana nobe ulapalwa amate ku filolo fya pa nsaka ni teka fitalale |
umuntu onse pa kuteya amaliba afwile ukucenjela pantu kuti ilyo akoni takalafwantwamo eo lyasonda |
eico babikapo no tumashiwi twakusoka abateya amaliba utwakuti muteya ciliba cenjela nga cakufwanta wilila |
cakoshafye pa kubila imbila nsuma |
bushe pamo nge filonganino fya abena kristu twalikwatapo amaka ya kucitapo cimo palwa ubo bwafya |
ni cinshi |
icilonganino cifwile cabila icebo imbali shonse ishakuma umuntu |
tulingile twalolesha pali bumuntu bonse nokwesha ukufikilisha ifyakukabila fyakwe ukupitila mukubomfya ifintu fyonse ifyo twakwata |
caumfwika kwati kuli fintu ifingi fya kucita |
musango nshi ibumba lya batetekela lingatendekelamo ukubomba umulimo uo lesa apeela nangula panono panono |
icilonganino cilekabilwa ukutendeka ukubomfya bwino indalama ifyuma na maka |
fyonse ifyo cakwata mu kwafwilisha abantu mu mikalile yabo ku mubili elyo na ku mupashi |
kabili tuli no kulolekesha pa kukansha kwa babomfi na bamembala abapelelwa elyo ne cilonganino icine |
bana martha kunda balyupwa na bana batatu aba myaka seventeen to twenty |
bakulile ku lusaka na ku mikoti |
mu zambia mulekabilwa abena kristu abaishiba ukulemba |
nga cakutila mwalifyalwa cipyacipya mulakonka amafunde yakwa kristu mu bwikashi bwenu cila bushiku |
kabili mwaliibimba mu cilonganino cenu ici nacimikuma |
ukukansha kwa bakalemba |
kuli abo abalefwaya ukwilako pantanshi muli uyo mulimo tulepela intampulo shibili isha masambililo |
inshiku shibili sha workshop mu luapula northern province na copperbelt mu may na june twenty ten kuli uyo onse uulefwaya kabili ukwanishe ifintu ifili pa mulu |
umutengo twenty thousand kwacha ifyakulya na mapepala |
nga mulefwaya ukwishibilapo ifingi tumeni kamusange kuli ba editor pa nambala zero nine seven nine fifty nine one thousand |
abakacita bwino muli aya maworkshop baketwa mu kulundapo amasambililo mu september twenty ten |
umwana wa ku mushi uulebomfeshiwa na lesa |
intungulushi imo iya maka kabili iya peelwa umucinshi mu fyalo na pakati ka baminshoni muntu uweshina lya rochunga pudaite |
uyo imibombele yakwe yamonekela na mukwalula kwa cipingo mu lulimi lumbi elyo no kucisabankanya |
pamulandu wa kuipeelesha mu kubombela umutundu wakwe uwitwa hmar elyo nokuleta imbila nsuma kwisonde |
camulengele ukwenda ubulendo ubwayafya kabili ubwakutompola ukufuma pa kamushi aka mu mawanga akali pakati kakapinda ka kukulyo elyo na kabanga mu india ukuya ku wheaton illinoise |
apo apali minshoni yakwe iitwa bibles for the world apa epa headquarters ya iko |
ilyashi lya pali ena lyashi ilisuma kabili ilyo mwingalabelengapo lyashi ilyo nalimo ilingalundwa ku mpela ya milimo ya batumwa |
ro pundaite afyalilwe mu senvon umushi waba mu india mu musumba wa manipur mupepi no mupaka wa beurmese |
yali ni ncende iyali ukutali nganshi no waleimininako ubuteko mu musumba wa new delhi icakuti taishibe nakalya |
Subsets and Splits
No community queries yet
The top public SQL queries from the community will appear here once available.